ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 14.11.1995 
COM(95) 546 τελικό 
95/0281 (CNS) 
Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
σχετικά με την ίδρυση του Ευρωπαϊκού Ταμείου Εγγυήσεων για την ενθάρρυνση 
της κινηματογραφικής και της τηλεοπτικής παραγωγής 
(υποβληθείσα από την Επιτροπή) 

ΑΙΤΙΟΛΟΓΙΚΗ ΕΚΘΕΣΗ 
Α.ΕΙΣΑΓΩΓΗ 
1 Το Ευρωπαϊκό Συμβούλιο που συνήλθε στις Βρυξέλλες το Δεκέμβριο του 1993, 
ενέκρινε τη Λευκή Βίβλο, για την "Ανάπτυξη, την ανταγωνιστικότητα και την 
Απασχόληση" η οποία, στο κεφάλαιο 5, υπογραμμίζει την οικονομική σημασία 
του οπτικοακουστικού τομέα για τη βιομηχανική ανάπτυξη της Ευρωπαϊκής 
Ένωσης και των κρατών μελών της. (COM(93) 70 τελικό της 5.12.1993). 
Το Ευρωπαϊκό Συμβούλιο της Κέρκυρας, τον Ιούνιο του 1994, αναγνώρισε για 
τον εν λόγω τομέα στρατηγική προτεραιότητα όσον αφορά την παραγωγή 
έργων με υπόθεση, υπό την προοπτική της Κοινωνίας των Πληροφοριών, και 
με βάση την έκθεση της "ομάδας Bangemann" υπό τον τίτλο "Η Ευρώπη και η 
παγκόσμια κοινωνία των πληροφοριών - Συστάσεις προς το Ευρωπαϊκό 
Συμβούλιο". (CD-84-94-299, 26.5.1994). 
Η Επιτροπή μελετά, στα πλαίσια αυτά, τις ανάγκες και τις δυνατότητες 
χρηματοδότησης των νέων υπηρεσιών που συνδέονται με την Κοινωνία των 
Πληροφοριών. Οι απόψεις της αυτές θα διατυπωθούν στην προετοιμαζόμενη 
Πράσινη Βίβλο για τις νέες οπτικοακουστικές υπηρεσίες. 
Τον Απρίλιο του 1994, η Επιτροπή εξέδωσε πράσινη βίβλο σχετικά με τις 
"στρατηγικές επιλογές για την ανάπτυξη της βιομηχανίας των οπτικοακουστικών 
προγραμμάτων" στην οποία αναλύει τις προϋποθέσεις για την ενίσχυση της 
ανάπτυξης και της ανταγωνιστικότητας στον τομέα ο οποίος παρουσιάζει 
σημαντικές διαρθρωτικές αδυναμίες και συγκεκριμένα τη στεγανοποίηση των 
αγορών, τον κατακερματισμό των επιχειρήσεων και την ανεπαρκή 
κεφαλαιοποίηση που συμπαρέσυραν τον οπτικοακουστικό τομέα σε αυξανόμενα 
ελλείμματα σε σχέση με τους εξωκοινοτικούς ανταγωνιστές (COM (94) τελικό της 
6.4.1994). 
Οι κατευθύνσεις της πράσινης βίβλου αποτέλεσαν το αντικείμενο ευρείων 
διαβουλεύσεων των επαγγελματιών, κυρίως κατά τη διάρκεια της "ευρωπαϊκής 
διάσκεψης για τον οπτικοακουστικό τομέα" στην οποία συμμετείχαν 
περισσότεροι από 400 εκπρόσωποι του τομέα, τον Ιούνιο/Ιούλιο 1994. 
Η διάσκεψη συνέβαλε στην επιβεβαίωση δύο στόχων προτεραιότητας της 
κοινοτικής πολιτικής: 
την ενίσχυση των υπαρχόντων μέσων στήριξης, κυρίως στα πλαίσια του 
προγράμματος MEDIA-
τη θέση σε εφαρμογή συμπληρωματικών μηχανισμών, εγγύς των αγορών, που 
αποβλέπουν στην κινητοποίηση νέων πόρων για τη βιομηχανία των 
προγραμμάτων. 
2. Όσον αφορά τα συστήματα στήριξης, η Επιτροπή υπέβαλε στο Συμβούλιο 
προτάσεις απόφασης για την ανανέωση του προγράμματος MEDIA, 
αποσκοπώντας στην ενίσχυση της δράσης της αυξάνοντας τις πιστώσεις και 
επικεντρώνοντας την σε περιορισμένο αριθμό προτεραιοτήτων. Η πρώτη 
πρόταση που αφορά τους τομείς της ανάπτυξης και της διανομής των 
ευρωπαϊκών οπτικοακουστικών έργων, εγκρίθηκε από το Συμβούλιο στις 
10 Ιουλίου 1995 (95/0027 (CNS))· η δεύτερη που αφορά την κατάρτιση των 
επαγγελματιών του οπτικοακουστικού τομέα, αποτέλεσε το αντικείμενο κοινής 
θέσης (95/0026 (SYN)) και προβλέπεται να εγκριθεί πριν το τέλος του 1995. 
Το πρόγραμμα MEDIA, συμπληρώνοντας τα εθνικά συστήματα στήριξης, 
παρέχει αποτελεσματικά κίνητρα στην κοινοτική βιομηχανία των 
προγραμμάτων. Ωστόσο, κρίνεται αναγκαίο να διευρυνθούν στο εξής οι 
παροχές με συμπληρωματικά μέσα που θα μπορούσαν να δημιουργηθούν 
άμεσα εντός της αγοράς. Πράγματι, τα δημόσια μέτρα παροχής κινήτρων δεν 
επαρκούν πλέον για την κινητοποίηση της κριτικής μάζας των απαιτούμενων 
επενδύσεων για να αυξηθεί η ανταγωνιοτικότητα της βιομηχανίας του 
οπτικοακουστικού τομέα. Για να επιτευχθεί ένα πραγματικό ποσοτικό άλμα στις 
εν λόγω επενδύσεις, ειδικότερα υπό την προοπτική της κοινωνίας των 
πληροφοριών, είναι αναγκαίο να γίνει χρήση μηχανισμού παροχής οικονομικών 
κινήτρων που θα λειτουργούν σύμφωνα με τη λογική της αγοράς και θα 
μπορούν να οδηγήσουν κατά συνέπεια σε μια σημαντική παρέμβαση των 
χρηματοδοτικών παραγόντων του ιδιωτικού τομέα. 
Στην κατεύθυνση αυτή, η Επιτροπή μετά από πρόσκληση του Συμβουλίου 
διεξήγαγε διαβουλεύσεις με τον χρηματοδοτικό τομέα σχετικά με το είδος του 
μηχανισμού που θα μπορούσε να αναπτύξει αποτελεσματικότερα τις 
δραστηριότητες των τραπεζικών ιδρυμάτων και των επενδυτών στον 
οπτικοακουστικό τομέα. Οι διαβουλεύσεις αυτές ολοκληρώθηκαν με μια 
"στρογγυλή τράπεζα για τη χρηματοδότηση του οπτικοακουστικού τομέα" στις 
αρχές Ιουνίου 1995 στις Βρυξέλλες, στην οποία συμμετείχαν 70 εκπρόσωποι 
χρηματοδοτικών οργανισμών από τα περισσότερα κράτη μέλη της Ένωσης. 
Τα συμπεράσματα ενσωματώθηκαν σε μια μελέτη σκοπιμότητας ενός κοινοτικού 
χρηματοδοτικού οργάνου που εκπονήθηκε μετά από πρωτοβουλία της 
Επιτροπής, από ομάδα ανεξαρτήτων εμπειρογνωμόνων. Η μελέτη επιβεβαιώνει 
το ενδιαφέρον του χρηματοδοτικού τομέα για το εν λόγω όργανο και την 
πρόθεση των παραγόντων να επεκτείνουν τις παρεμβάσεις τους στον 
οπτικοακουστικό τομέα χάρη στα κίνητρα που μπορεί να τους παράσχει. 
Το Συμβούλιο για οπτικοακουστικά και πολιτιστικά θέματα της 
21ης Ιουνίου 1995, κάλεσε την Επιτροπή να καταρτίσει πρόταση απόφασης, 
και το Ευρωπαϊκό Συμβούλιο που συνήλθε στις Κάννες στις 26 και 
27 Ιουνίου 1995, έλαβε υπό σημείωση την πρόθεση της Επιτροπής να υποβάλει 
την πρόταση αυτή πριν το τέλος του έτους. 
Β. ΦΥΣΗ ΤΟΥ ΧΡΗΜΑΤΟΔΟΤΙΚΟΥΟΡΓΑΝΟΥ 
1. Από τις διαβουλεύσεις και τις αναλύσεις βγήκε το συμπέρασμα ότι υπάρχει 
δυνατότητα διάθεσης σημαντικών χρηματοδοτικών πόρων στην αγορά για την 
ανάπτυξη της βιομηχανίας των οπτικοακουστικών προγραμμάτων η οποία έχει 
να αντιμετωπίσει μια γρήγορα αυξανόμενη ζήτηση. Ωστόσο, για τους 
παράγοντες χρηματοδότησης η δραστηριότητα αυτή αντιμετωπίζεται συχνά ως 
δραστηριότητα υψηλών κινδύνων στην οποία διστάζουν να λάβίουν μέρος σε 
ευρεία κλίμακα και σε κανονικό ρυθμό. 
Οι αναστολές τους αυτές μπορούν να ξεπεραστούν εφόσον τεθεί σε εφαρμογή 
ένας μηχανισμός καταμερισμού των κινδύνων υπό μορφή ενός οργάνου 
εγγυήσεων ειδικευμένου στον οπτικοακουστικό τομέα. Το όργανο αυτό στο 
οποίο θα συμμετέχουν δημόσιοι και ιδιωτικοί εταίροι χρηματοδότησης θα 
επιτρέψει τη μείωση των κινδύνων που αντιμετωπίζουν, μέσω της 
διαφοροποίησης τους. Το όργανο αυτό θα εγγυάται μέρος των υποχρεώσεων 
που αναλαμβάνουν τα τραπεζικά και χρηματοδοτικά ιδρύματα μετά από αίτημα 
των επαγγελμαπών του οπτικοακουστικού τομέα, διευκολύνοντας έτσι την 
πρόβασή τους σε πιστώσεις και δάνεια για τη χρηματοδότηση σχεδίων και 
επιχειρήσεων παραγωγής. 
Η οπτικοακουστική βιομηχανία, κυρίως στον κινηματογραφικό τομέα, 
αποτελείται σε μεγάλο μέρος από μικρομεσαίες επιχειρήσεις που 
αντιμετωπίζουν συχνά δυσκολίες στην συγκέντρωση εξωτερικών πόρων από την 
χρηματοδοτική αγορά. Οι επιχειρήσεις αυτές οι οποίες παρουσιάζουν 
περιορισμένη κεφαλαιοποίηση και παράγουν άυλα αγαθά, δεν είναι σε θέση να 
παράσχουν συστηματικά όλες τις διασφαλίσεις που απαιτούν οι τράπεζες και 
οι επενδυτικές επιχειρήσεις. Το όργανο εγγύησης θα συμβάλει στον 
περιορισμό των δυσκολιών αυτών ενεργώντας ως ασφαλιστής. Το όργανο αυτό 
με την είσπραξη ασφαλίστρων θα παρέχει στους μεσολαβητές χρηματοδότες 
την εγγύηση ενός μέρους των πιστώσεων και των δανείων που χορηγούνται 
στους παραγωγούς του οπτικοακουστικού τομέα, αναλαμβάνοντας τη 
δέσμευση να υποκαταστήσει, εφόσον χρειαστεί, τους οφειλέτες που δεν 
ανταποκρίνονται στις υποχρεώσεις τους. 
Με τον καταμερισμό αυτό των κινδύνων, το όργανο εγγύησης θα διευκολύνει 
ειδικότερα τη χρηματοδότηση σχεδίων που θα επιτρέψουν στις επιχειρήσεις να 
επιτύχουν μια κριτική μάζα παραγωγών ικανή να εξισορροπήσει τις απώλειες 
και τις επιτυχίες στην αγορά. Θα συμβάλει ακόμη στη μείωση των 
απαγορευτικών σήμερα για πολλές επιχειρήσεις εξόδων για παραγωγές με 
μεγάλους προϋπολογισμούς οι οποίες, σε γενικές γραμμές, σημειώνουν και τις 
μεγαλύτερες εμπορικές επιτυχίες. 
Το όργανο εγγύησης θα διαδραματίσει ρόλο καταλύτη, εξασφαλίζοντας την 
εμπιστοσύνη των παραγόντων του ιδιωτικού φορέα μέσω της εξασφάλισης 
ευνοϊκού περιβάλλοντος για τα συμφέροντα τους, όχι μόνο λόγω του 
καταμερισμού των οικονομικών κινδύνων αλλά και των ελκυστικών όρων με τους 
οποίους παρέχεται ο καταμερισμός αυτός. 
Επιπλέον, ο μηχανισμός θα επιτρέψει τον πολλαπλασιασμό των 
χρηματοοικονομικών επιπτώσεων του κεφαλαίου που θα διαθέσουν οι εταίροι 
του του ιδιωτικού και του δημοσίου τομέα, καθόσον οι πόροι που θα 
ελευθερωθούν χάρις στην παρέμβαση του θα αντιπροσωπεύουν το 
πολλαπλάσιο του ποσού του εν λόγω κεφαλαίου, ως προς τον όγκο της 
παραγωγής και των επενδύσεων στον οπτικοακουστικό τομέα. 
Οι εμπειρίες σε δύο κράτη μέλη της Ένωσης, στη Γαλλία και στην Ισπανία, 
αποδεικνύουν ότι η ύπαρξη οργάνου εγγυήσεων του είδους αυτού είναι 
σημαντικός παράγοντας για την παροχή κινήτρων στον χρηματοδοτικό τομέα 
και ενεργείως μοχλός για την ανάπτυξη των επενδύσεων στη βιομηχανία των 
προγραμμάτων. Ωστόσο, στην προκειμένη περίπτωση πρόκειται για ταμεία σε 
εθνική κυρίως κλίμακα, από τα οποία ελάχιστα επωφελούνται τα 
οπτικοακουστικά προϊόντα που προορίζονται να εξαχθούν από τη χώρα. 
Αντίθετα, ένα ταμείο εγγυήσεων σε κοινοτικό επίπεδο θα επιτρέψει την 
κινητοποίηση πόρων σε μεγάλη κλίμακα προς όφελος των οπτικοακουστικών 
έργων που προορίζονται να κυκλοφορήσουν στην ευρωπαϊκή και διεθνή αγορά 
Η δράση του, ως κινητήριου μοχλού, θα είχε ως συνέπεια να ελευθερωθούν 
ιδιαίτερα σημαντικά οικονομικά κονδύλια για τη βιομηχανία των προγραμμάτων. 
Το Ταμείο αυτό, τηρώντας την αρχή της επικουρικότητας, θα λειτουργήσει σε 
συνδυασμό με υπάρχοντα όργανα και θα συνεργασθεί με άλλους μηχανισμούς 
χρηματοδότησης του οπτικοακουστικού τομέα που λειτουργούν σε εθνικό 
επίπεδο, όπως για παράδειγμα: 
στο δημόσιο τομέα, τα ταμεία στήριξης που έχουν ιδρυθεί από τα κράτη μέλη 
της Ένωσης 
στον ιδιωτικό τομέα, τα συστήματα ασφάλισης που ειδικεύονται στον 
οπτικοακουστικό τομέα και λειτουργούν με επιτυχία σε ορισμένες από τις χώρες 
αυτές. 
Γ. ΑΠΟΣΤΟΛΗ ΤΟΥ ΕΥΡΩΠΑΪΚΟΥ ΤΑΜΕΙΟΥ ΕΓΓΥΗΣΕΩΝ ΠΑ ΤΗΝ 
ΕΝΘΑΡΡΥΝΣΗ ΤΗΣ ΚΙΝΗΜΑΤΟΓΡΑΦΙΚΗΣ ΚΑΙ ΤΗΣ ΤΗΑΕΟΠΤΙΚΗΣ 
ΠΑΡΑΓΩΓΗΣ 
1. Το κοινοτικό ταμείο εγγυήσεων θα πρέπει να είναι επικεντρωμένο κατά 
προτεραιότητα στην ευρωπαϊκή παραγωγή οπτικοακουστικών έργων, τόσο 
κινηματογραφικών όσο και τηλεοπτικών. Κατά την έννοια αυτή θα είναι σε 
μεγάλο βαθμό συμπληρωματικό του προγράμματος MEDIA το οποίο δεν 
προβλέπει ενισχύσεις για την ίδια την παραγωγή. 
Το Ταμείο το οποίο θα παρεμβαίνει υπέρ σχεδίων και επιχειρήσεων 
παραγωγής, θα αποτελέσει λοιπόν ένα απαραίτητο συνοδευτικό μέσο για το 
MEDIA. Ωστόσο, η αποστολή του θα πρέπει να ερμηνευθεί κατά την ευρεία 
έννοια: δικαιούχοι δεν θα είναι μόνο οι ευρωπαίοι παραγωγοί αλλά και άλλοι 
ευρωπαϊκοί παράγοντες που παρεμβαίνουν στη χρηματοδότηση της 
οπτικοακουστικής παραγωγής, ειδικότερα οι φορείς διανομής και προβολής οι 
οποίοι συμβάλλουν στον τομέα αυτό μέσω επενδύσεων, αγορών δικαιωμάτων 
ή εγγυήσεων των ελαχίστων εισοδημάτων για τους παραγωγούς. 
Μεταξύ των σχεδίων παραγωγής πρέπει να δοθεί προτεραιότητα στα 
ευρωπαϊκά έργα με υπόθεση, κινηματογραφικά και τηλεοπτικά 
(περιλαμβανομένων των έργων κινουμένων σχεδίων). Πράγματι στον τομέα 
αυτό η Ευρώπη δείχνει τη μεγαλύτερη αδυναμία δημιουργίας πρωτότυπων 
προγραμμάτων τα οποία να απευθύνονται σε ευρύ κοινό. Στο τομέα αυτό 
εξάλλου το κόστος παραγωγής σημειώνει τη μεγαλύτερη αύξηση, έχοντας ως 
συνέπεια και την αύξηση των κινδύνων για τους επενδυτές. 
2. Τα σχέδια θα πρέπει να διαθέτουν σημαντικές δυνατότητες ευρωπαϊκής και 
διεθνούς κυκλοφορίας προκειμένου οι παραγωγοί/διανομείς να μπορούν να 
επωφεληθούν από την παρέμβαση του ευρωπαϊκού ταμείου εγγυήσεων, με τη 
μεσολάβηση των χρηματοδοτικών οργάνων. Σύμφωνα με την αρχή της 
επικουρικότητας, το Ταμείο δεν θα μπορεί να ενισχύσει τις παραγωγές που 
απευθύνονται αποκλειστικά στις εθνικές αγορές: η αποστολή του συνίσταται 
στην προώθηση των δραστηριοτήτων παραγωγής για το διεθνές κοινό 
προκειμένου να μπορέσει η οπτικοακουστική βιομηχανία να εκμεταλλευθεί τις 
επιπτώσεις των διαστάσεων της εσωτερικής αγοράς της Ένωσης και κυρίως τις 
εξωκοινοτικές αγορές. 
ΤΡΟΠΟΙ ΠΑΡΕΜΒΑΣΗΣ ΤΟΥ ΤΑΜΕΙΟΥ 
Το Ταμείο θα λειτουργεί σύμφωνα με τους κανόνες της αγοράς 
Εξασφαλίζοντας την κάλυψη των κινδύνων μέσω της είσπραξης ασφαλίστρων, 
δεν θα οδηγήσει στην στρέβλωση του ανταγωνισμού. 
Οι δικαιούχοι των παρεμβάσεων του θα είναι οι ευρωπαϊκές εταιρείες 
παραγωγής οι ευρωπαϊκές εταιρείες διανομής/προβολής πού συμβάλουν στη 
χρηματοδότηση της παραγωγής. 
Ωστόσο το Ταμείο δεν θα λειτουργεί σε άμεση επαφή μαζί τους: θα έρχεται σε 
επαφή με τους μεσολαβητές χρηματοδότες και συγκεκριμένα τις τράπεζες και 
τις ασφαλιστικές επιχειρήσεις που θα του προτείνουν τον καταμερισμό των 
κινδύνων που συνδέονται με τις χρηματοδοτικές επιχειρήσεις στον 
οπτικοακουστικό τομέα. 
Το Ταμείο δεν θα μπορούσε σε καμία περίπτωση να καλύψει περισσότερο από 
το 50% του ποσού των πιστώσεων και των ατομικών δανείων (καταμερισμός των 
κινδύνων με τους μεσολαβητές χρηματοδότες). Ο καταμερισμός των κινδύνων 
διασφαλίζει το Ταμείο ότι οι μεσολαβούντες χρηματοδότες θα του υποβάλουν 
ποιοτικούς φακέλους περιέχοντες δυναμικά σχέδια για την αγορά του 
οπτικοακουστικού τομέα, για τα οποία αναλαμβάνουν υποχρεώσεις 
χρηματοδότησης. 
Οι εγγυήσεις που παρέχει το Ταμείο θα αποτελέσουν το αντικείμενο σύμβαση 
με τους μεσολαβούντες χρηματοδότες, στην οποία το ποσό των ασφαλίστρων 
θα καθορίζεται σε συνάρτηση με τα είδη των κινδύνων. Τα εν λόγω ασφάλιστρα 
θα υπολογίζονται με τρόπο ώστε το Ταμείο να είναι αυτάρκες οικονομικά. 
Οι χρηματοδοτικές παρεμβάσεις του Ταμείου εγγυήσεων μπορούν να 
χρησιμοποιούνται για ατομικά σχέδια παραγωγής και για την κατάρτιση 
καταλόγων παραγωγής. Μπορούν ακόμη να συμβάλουν στη διαρθρωτική 
ενίσχυση των επιχειρήσεων παραγωγής και των επιχειρήσεων διανομής 
συμμετέχοντας στη χρηματοδότηση της παραγωγής. 
Οι παρεμβάσεις αυτές θα λάβουν τη μορφή: 
εγγυήσεων μεσοπρόθεσμων πιστώσεων για σχέδια παραγωγής-
εγγυήσεων μεσοπρόθεσμων και μακροπρόθεσμων δανείων για σχέδια 
παραγωγής για την κατάρτιση καταλόγων παραγωγής και για τη 
χρηματοδοτική ενίσχυση των επιχειρήσεων. 
Οι εγγυήσεις θα καλύψουν τόσο διασφαλισμένα όσο και μη διασφαλισμένα 
δάνεια (σχεδόν ίδια κεφάλαια). 
Το Ταμείο θα επιδείξει σύνεση στη διαχείριση των κινδύνων. Η δράση του ως 
κινητήριου μοχλού θα αυξηθεί προοδευτικά σε συνάρτηση με την κτηθείσα 
εμπειρία στον οπτικοακουστικό τομέα. 
ΘΕΣΗ ΣΕ ΛΕΙΤΟΥΡΓΙΑ ΤΟΥ ΤΑΜΕΙΟΥ 
1. Για τη θέση σε λειτουργία του Ταμείου εγγυήσεων για την ενθάρρυνση της 
κινηματογραφικής και της τηλεοπτικής παραγωγής είναι σκόπιμο να 
αξιοποιηθούν οι μηχανισμοί και οι πρακτικές που έχουν ήδη αναπτυχθεί σε 
κοινοτικό επίπεδο, τόσο όσον αφορά τα μέσα όσο και την εμπειρία. 
Έτσι, για να επιτευχθεί μέσω της συγκέντρωησς η μεγαλύτερη δυνατή 
αποτελεσματικότητα των κοινοτικών πρωτοβουλιών, η Επιτροπή προτείνει να 
ενταχθεί το όργανο εγγυήσεωνστις δομές διαχείρισης του Ευρωπαϊκού Ταμείου 
Επενδύσεων/ΕΤΕ, βάσει ειδικής εντολής. 
2. Σταπλαίσιατης κοινοτικής πολιτικής υπέρ της "ανάπτυξης, ανταγωνιστικότητας, 
απασχόλησης" αποφασίστηκε η ίδρυση του ETE αποφασίσθηκε από το 
Ευρωπαϊκό Συμβούλιο του Εδιμβούργου, το Δεκέμβριο του 1992. Το Ταμείο 
αυτό το οποίο ιδρύθηκε το 1994 από την Ευρωπαϊκή Τράπεζα Επενδύσεων/ΕΤΕ, 
την Ευρωπαϊκή Κοινότητα και 58 χρηματοδοτικούς οργανισμούς (σήμερα 76), 
διαθέτει αρχικό εγκεκριμένο κεφάλαιο 2 δια ECU, το οποίο προέρχεται σε 
ποσοστό 30% από τον προϋπολογισμό της Κοινότητας, 40% από την ETE 
και 30% από άλλους χρηματοδοτικούς οργανισμούς. Το κεφάλαιο αυτό 
επιτρέπει να καλυφθούν εγγυήσεις μέχρι 16 δισ. ECU. 
Το ETE έχει ως στόχο να συμβάλει στην επίτευξη των κοινοτικών στόχων, 
κυρίως με την ανάπτυξη των διευρωπαϊκών δικτύων και των μικρομεσαίων 
επιχειρήσεων. Οι παρεμβάσεις του συμβάλουν στην καλή λειτουργία της 
εσωτερικής αγοράς καθώς και στην ενίσχυση της δημιουργίας θέσεων 
απασχόλησης. Το ETE συμμετέχει εξάλλου σε ειδικές ενέργειες κοινοτικού 
ενδιαφέροντος, κυρίως όταν πρόκειται για την προώθηση επενδύσεων που 
προορίζονται για την προστασία του περιβάλλοντος στις μικρές επιχειρήσεις 
3. Η πρόταση συμμετοχής του Ευρωπαϊκού Ταμείου Επενδύσεων στη δημιουργία 
και τη θέση σε εφαρμογή του Ταμείου Εγγυήσεων για την ενθάρρυνση της 
κινηματογραφικής και της τηλεοπτικής παραγωγής αιτιολογείται με πολλούς 
διαφορετικούς λόγους: 
το ETE λειτουργεί ως όργανο εγγύησης των πιστώσεων και των δανείων 
για τη χρηματοδότηση σχεδίων 
ένας από τους τομείς προτεραιότητας στα πλαίσια της δραστηριότητας 
του ETE είναι οι μικρομεσαίες επιχειρήσεις/ΜΜΕ, οι οποίες όμως 
αποτελούν ουσιαστικά το μεγαλύτερο μέρος του βιομηχανικού ιστού του 
ευρωπαϊκού οπτικοακουστικού τομέα· 
ορισμένοι χρηματοδοτικοί οργανισμοί που είναι μέλη του ETE 
παρεμβαίνουν ήδη στον οπτικοακουστικό τομέα και καθόσον είναι 
ευαισθητοποιημένοι στις ανάγκες του, θα δείξουν ιδιαίτερο ενδιαφέρον 
για τον τομέα αυτό δραστηριότητας στα πλαίσια του Ταμείου-
το ETE διαθέτοντας εμπειρία στη διαχείριση των πράξεων εγγυήσεων σε 
κοινοτικό επίπεδο θα μπορέσει να την προσαρμόσει στον οπτικοακουστικό 
τομέα στα πλαίσια ειδικής εντολής· 
το ETE θα μπορεί να παρέμβει όχι μόνο ως διαχειριστικής του Ταμείου, 
αλλά και ως συνεγγυητής σε ατομικές πράξεις, στις περιπτώσεις που θα 
το κρίνει κατάλληλο και συμβιβάσιμο με τα κριτήρια λειτουργίας του 
τέλος, το άρθρο 32 των καταστατικών του ETE παρέχει στο όργανο αυτό 
τη δυνατότητα να αποδεχθεί αποστολές διαχείρισης ειδικών πόρων που 
θα του ανατεθούν από τρίτους δυνάμει του άρθρου αυτού οι αρχές του 
ταμείου γνωστοποίησαν ότι είναι καταρχήν διαθέσιμες να διαχειρισθούν 
τους πόρους που θα διατεθούν για το κοινοτικό όργανο εγγυήσεων για 
τον οπτικοακουστικό τομέα, υπό την προϋπόθεση ότι το ETE θα αμοιφθεί 
για τη δραστηριότητα αυτή. 
4. Σε μια συμφωνία συνεργασίας μεταξύ της Επιτροπής και του Ευρωπαϊκού 
Ταμείου Επενδύσεων θα προσδιορισθούν οι λεπτομέρειες διαχείρισης του 
Ταμείου Εγγυήσεων για την ενθάρρυνση της κινηματογραφικής και της 
τηλεοπτικής παραγωγής. 
Η συμφωνία αυτή θα αναφέρεται ειδικότερα: 
στις κεντρικές κατευθύνσεις του Ταμείου και τους στόχους του 
στους κανόνες επιλεξιμότητας των σχεδίων 
στους μηχανισμούς επιλογής (εξυπακούεται ότι οι προτάσεις για 
αποφάσεις σχετικές με τη χορήγηση ατομικών εγγυήσεων 
διεκπεραιώνονται από τις αρμόδιες αρχές του ETE, σύμφωνα με τα 
κριτήρια διαχείρισης του)· 
στις λεπτομέρειες των χρηματοδοτικών παρεμβάσεων 
στην πολιτική τιμολόγησης του Ταμείου· 
στα όρια των αναλαμβανομένων χρηματοδοτικών υποχρεώσεων 
στην αμοιβή του ETE για τις δραστηριότητες διαχείρισης. 
5. Το Ταμείο, για να ενισχύσει τις επιπτώσεις των παρεμβάσεων του, πρέπει να 
επιδιώξει να μοιρασθεί με το ETE τους κινδύνους που αναλαμβάνει 
συνάπτοντας συμβάσεις συνεγγύησης (εξαιρουμένων των επιχειρήσεων που δεν 
θα ανταποκρίνονται στα κριτήρια επιλεξιμότητας του ETE). 
Μπορεί ακόμη να συνάψει συμφωνίες αντασφάλισης με άλλους οργανισμούς 
εγγυήσεων ή/και ασφαλίσεων και να επιδιώξει άλλες μορφές συνεργασίας με 
όργανα που έχουν τους ίδιους στόχους (ειδικότερα τα εθνικά ταμεία στήριξης 
του οπτικοακουστικού τομέα). 
Τέλος μπορεί να μεταβιβάσει μέσω υπεργολαβίας μέρος των δραστηριοτήτων 
του σε άλλα ιδρύματα εγγυήσεων ή ασφαλειών. 
6. Ο χρηματοδοτικός φάκελλος που ανατίθεται στο ETE θα περιλαμβάνει 
πιστώσεις προερχόμενες από την Επιτροπή και από τον ιδιωτικό και δημόσιο 
χρηματοδοτικό τομέα. Οι πιστώσεις αυτές θα χρησιμεύσουν ως εγγυητικό 
κεφάλαιο και αναμένεται να ανέλθουν στο ποσό των 200 εκατ. Ecu. Προτείνεται 
η επιχορήγηση της Ένωσης να οριστεί σε 90 εκατ. Ecu. 
8 
Πράγματι για να εξασφαλιστεί η βιωσιμότητα και η χρηματοδοτική αξιοπιστία 
του Ταμείου επιβάλλεται να ορισθεί ένα ελάχιστο κεφάλαιο. Η προτεινόμενη 
επιχορήγηση ανταποκρίνεται στην απαίτηση αυτή ενώ εξυπακούεται ότι το εν 
λόγω κεφάλαιο θα συμπληρωθεί με τις συνδρομές του ιδιωτικού και δημόσιου 
χρηματοδοτικού τομέα. 
Λαμβανομένων υπόψη των συνεγγυήσεων του ETE και των παρεμβάσεων των 
ασφαλιστικών εταιριών, το ποσό των εγγυήσεων που θα προκύψει ενδέχεται να 
ανέλθει σε ένα δισεκατ. Ecu υπέρ της οπτικοακουστικής παραγωγής. 
Η Επιτροπή θα ζητεί τακτικά τη γνώμη των επαγγελματιών του 
οπτικοακουστικού τομέα σχετικά με τη γενική στρατηγική και τις λεπτομέρειες 
λειτουργίας του Ταμείου εγγυήσεων και θα διαβιβάζει τις παρατηρήσεις τους 
οτο ETE. 
Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
σχετικά με την ίδρυση του Ευρωπαϊκού Ταμείου Εγγυήσεων για την ενθάρρυνση 
της κινηματογραφικής και της τηλεοπτικής παραγωγής 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
Έχοντας υπόψη: 
τη Συνθήκη για την ίδρυση της Ευρωπαϊκής Κοινότητας και ιδίως το άρθρο 130, 
την πρόταση της Επιτροπής1, 
τη γνώμη του Ευρωπαϊκού Κοινοβουλίου2, 
τη γνώμη της Οικονομικής και Κοινωνικής Επιτροπής3, 
Εκτιμώντας: 
ότι το Ευρωπαϊκό Συμβούλιο που συνήλθε στις Βρυξέλλες στις 10 και 
11 Δεκεμβρίου 1993, εξέδωσε το Λευκό Βιβλίο "Ανάπτυξη, ανταγωνιστικότητα, 
απασχόληση" ως κοινή αναφορά για τη δράση στην Κοινότητα και στα κράτη μέλη της 
ότι το Λευκό Βιβλίο διακηρύττει η βιομηχανική προσέγγιση της ανάπτυξης στηριζόμενο 
στη συνολική ανταγωνιστικότητα, εχέγγυο της ανάπτυξης και της απασχόλησης· και 
ότι οτο Λευκό Βιβλίο, και ειδικότερα οτο κεφάλαιο του 5-Γ, υπογραμμίζεται η 
οικονομική σημασία του οπτικοακουστικού τομέα 
ότι το Ευρωπαϊκό Συμβούλιο που συνήλθε στην Κέρκυρα στις 24 και 25 Ιουνίου 1994, 
έλαβε υπό σημείωση την έκθεση της "Ομάδας Bangemann" που φέρει τον τίτλο "Η 
Ευρώπη και η παγκόσμια κοινωνία των πληροφοριών - συστάσεις προς το Ευρωπαϊκό 
Συμβούλιο" στην οποία αναγνωρίζεται η στρατηγική σημασία της βιομηχανίας των 
οπτικοακουστικών προγραμμάτων-
ότι το Συμβούλιο έλαβε υπόψη του οτις 17 Ιουνίου 1994 την Πράσινη Βίβλο 
"Στρατηγικές επιλογές για την ανάπτυξη της βιομηχανίας των οπτικοακουστικών 
προγραμμάτων" 
ότι η Επιτροπή ζήτησε τη γνώμη των εκπροσώπων του ενδιαφερόμενου τομέα σχετικά 
με τις επιλογές που προτείνονται στην εν λόγω Πράσινη Βίβλο και συγκεκριμένα κατά 
τη διάρκεια "Ευρωπαϊκής διάσκεψης για τον οπτικοακουστικό τομέα" που 
πραγματοποιήθηκε οτις Βρυξέλλες από 30 Ιουνίου έως 2 Ιουλίου 1994 
ΕΕ ο. 
ΕΕ ,ο. 
ΕΕ ο. 
10 
ότι το Συμβούλιο, κατά την κοινή συνεδρίαση για τα θέματα 
"βιομηχανία/τηλεπικοινωνίες" της 28ης Σεπτεμβρίου 1994 έκανε ευνοϊκά δεκτή την 
ανακοίνωση της Επιτροπής της 19ης Ιουλίου 1994 με τίτλο "η Ευρώπη και η κοινωνία 
των πληροφοριών - η συνέχιση της πορείας: πρόγραμμα δράσης" και υπογράμμισε 
επίσης την ανάγκη βελτίωσης της ανταγωνιστικότητας της ευρωπαϊκής 
οπτικοακουστικής βιομηχανίας-
ότι το Συμβούλιο κατά τη συνεδρίαση του για πολιτιστικά και οπτικοακουστικά θέματα, 
στις 3 και 4 Απριλίου 1995 στο Λουξεμβούργο, κάλεσε την Επιτροπή να ετοιμάσει 
πρόταση για τη δημιουργία χρηματοδοτικού οργάνου συμπληρωματικού προς το 
πρόγραμμα MEDIA II, διευκρινίζοντας ότι το όργανο αυτό που προορίζεται να 
προωθήσει τις επενδύσεις υπέρ των ευρωπαϊκών οπτικοακουστικών παραγωγών, θα 
συμπληρώνει τους παραδοσιακούς μηχανισμούς στήριξης και θα συμβιβάζεται με την 
λογική της αγοράς 
ότι το Συμβούλιο, κατά τη συνεδρίαση της 10ης Ιουλίου 1995, ενέκρινε το πρώτο 
μέρος του προγράμματος MEDIA II που αφορά την ανάπτυξη και τη διανομή 
ευρωπαϊκών οπτικοακουστικών έργων, και ότι το δεύτερο μέρος που αφορά την 
κατάρτιση των επαγγελματιών του οπτικοακουστικού τομέα ψηφίστηκε από το 
Συμβούλιο κατά τη συνεδρίαση της 20ής Νοεμβρίου 1995 
ότι το Συμβούλιο, κατά τη συνεδρίαση της 21ης Ιουνίου 1995 στο Λουξεμβούργο, 
έλαβε υπό σημείωση τα αποτελέσματα των προπαρασκευαστικών εργασιών για το νέο 
χρηματοδοτικό όργανο· 
ότι το Ευρωπαϊκό Συμβούλιο που συνήλθε στις Κάννες στις 26 και 27 Ιουνίου 1995, 
έλαβε σοβαρά υπόψη του την πρόθεση της Επιτροπής να υποβάλλει στο Συμβούλιο 
πριν από το τέλος του έτους, πρόταση απόφασης για την ίδρυση χρηματοδοτικού 
οργάνου εγγυήσεων για την ευρωπαϊκή παραγωγή στον οπτικοακουστικό τομέα, 
τηρώντας τις δημοσιονομικές προοπτικές· 
ότι η Επιτροπή οργάνωσε ως συνέχεια της ευρωπαϊκής διάσκεψης για τον 
οπτικοακουστικό τομέα, ευρείες διαβουλεύσεις με τους εκπροσώπους του 
οπτικοακουστικού και χρηματοδοτικού τομέα, και συγκεκριμένα κατά τη διάρκεια 
στρογγυλής τραπέζης που οργανώθηκε τον Ιούνιο του 1995 με θέμα τη 
χρηματοδότηση του οπτικοακουστικού τομέα και ότι οι διαβουλεύσεις αυτές 
επιβεβαίωσαν την ανάγκη για ένα χρηματοδοτικό όργανο που θα αποβλέπει στη 
μείωση των κινδύνων που συνδέονται με τη χρηματοδότηση των ευρωπαϊκών έργων 
με υπόθεση 
ότι η μείωση των κινδύνων είναι απαραίτητη ώστε να μπορέσουν οι ευρωπαϊκές 
επιχειρήσεις παραγωγής και διανομής να έχουν πρόσβαση στις πιστώσεις και στα 
δάνεια τα οποία χρειάζονται για τη χρηματοδότηση των σχεδίων παραγωγής και την 
ανάπτυξη των επιχειρήσεων- και ότι απαιτούνται κατά προτεραιότητα συμπληρωματικά 
μέσα για την χρηματοδότηση των παραγωγών που προορίζονται για την ευρωπαϊκή 
και διεθνή αγορά καθώς και για την ανάπτυξη των επιχειρήσεων που μπορούν να 
παράγουν ή να συμβάλουν στην παραγωγή έργων που προορίζονται για τις εν λόγω 
αγορές 
11 
ότι η ανάλυση των υπαρχόντων μηχανισμών χρηματοδότησης για τη βιομηχανία των 
οπτικοακουστικών προγραμμάτων απέδειξε σαφώς ότι ένα κοινοτικό όργανο 
εγγυήσεων το οποίο θα καλύπτει μέρος των κινδύνων που συνδέονται με τα δάνεια θα 
αποτελέσει την πιο κατάλληλη απάντηση στην ανάγκη κινητοποίησης 
συμπληρωματικών πόρων· και ότι η ίδρυση ενός ευρωπαϊκού ταμείου εγγυήσεων που 
αποβλέπει στη μείωση των κίνδυνων που συνεπάγεται η χρηματοδότηση της 
παραγωγής έργων με υπόθεση θα αποτελέσει κίνητρο και θα στηρίξει την ανάπτυξη 
της ευρωπαϊκής βιομηχανίας των προγραμμάτων 
ότι η ίδρυση ενός Ευρωπαϊκού Ταμείου Εγγυήσεων για την ενθάρρυνση της 
κινηματογραφικής και τηλεοπτικής παραγωγής θα λειτουργήσει ως σημαντικός 
κινητήριος μοχλός δεδομένου ότι ο όγκος της χρηματοδότησης που θα συγκεντρωθεί 
θα υπερβαίνει κατά πολύ το κεφάλαιο του Ταμείου ότι οι παρεμβάσεις του Ταμείου 
για την ενθάρρυνση της κινηματογραφικής και της τηλεοπτικής παραγωγής θα 
καλύψουν τα χορηγούμενα δάνεια 
ότι το Ταμείο θα αναπτύξει τις δραστηριότητες του με τρόπο ώστε να συμβιβάζονται 
και να είναι συμπληρωματικές ως προς τους κανόνες και τις αρχές της αγοράς και να 
μην δημιουργείται καμία στρέβλωση του ανταγωνισμού στον οπτικοακουστικό τομέα, 
σύμφωνα με το άρθρο 130 ν, παράγραφος 3 της Συνθήκης και ότι θα φροντίσει να 
παράσχει κίνητρα και να διευκολύνει τη χρηματοδότηση των έργων του 
οπτικοακουστικού τομέα χωρίς να χορηγεί το ίδιο τα κονδύλια. 
ότι η συμμετοχή οτις ατομικές χρηματοδοτικές πράξεις θα πραγματοποιείται πάντα σε 
συνεργασία με άλλους χρηματοδοτικούς παράγοντες, ιδιωτικούς και δημόσιους 
(τράπεζες, ασφαλιστές, χρηματοδοτικά ιδρύματα ή άλλα) που αναπτύσσουν 
δραστηριότητες στον οπτικοακουσπκό τομέα· και ότι το Ταμείο θα πρέπει να αποφύγει 
την επανάληψη ή την υποκατάσταση των δραστηριοτήτων των ήδη υπαρχόντων 
οργάνων ή οργανισμών· 
ότι ορισμένα δημόσια και ιδιωτικά ιδρύματα, χρηματοδοτικά ή άλλα, συμμερίζονται 
τους στόχους και τα ενδιαφέροντα της Κοινότητας όσον αφορά τη χρηματοδότηση 
των ευρωπαϊκών οπτικοακουστικών παραγωγών· και ότι το ευρωπαϊκό ταμείο 
εγγυήσεων θα πρέπει να αναπτύξει εταιρικές σχέσεις ή άλλες μορφές συνεργασίας 
με τα ιδρύματα αυτά προκειμένου να ενισχύσει τις επιπτώσεις από τη δράση του 
ότι το Ευρωπαϊκό Ταμείο Επενδύσεων (εφεξής ETE τέθηκε σε λειτουργία τον Ιούνιο 
του 1994 προκειμένου να συμβάλει στην επίτευξη των κοινοτικών στόχων, παρέχοντας 
κίνητρα για επενδύσεις στα διευρωπαϊκά δίκτυα και στις μικρομεσαίες επιχειρήσεις, 
κυρίως μέσω της χορήγησης εγγυήσεων για τα δάνεια, και ότι η Κοινότητα κατέστη 
μέλος του ταμείου αυτού δυνάμει της απόφασης 94/375/ΕΚ του Συμβουλίου4 
ότι το άρθρο 32 του καταστατικού του ETE προβλέπει ότι μπορεί να αναλάβει το 
καθήκον της διαχείρισης ειδικών πόρων που του ανατίθενται από τρίτους· και ότι το 
ETE δήλωσε ότι είναι διατεθειμένο να αναλάβει τη διαχείριση ενός ταμείου εγγυήσεων 
που αφορά ειδικά τον οπτικοακουστικό τομέα 
4 ΕΕ L 173, 7.7.1994,0. 12 
12 
ότι οι παρεμβάσεις του ταμείου συντείνουν στους ίδιους στόχους με άλλα κοινοτικά 
προγράμματα και ειδικότερα με το πρόγραμμα MEDIA II 
ότι η εμφάνιση μιας ευρωπαϊκής αγοράς του οπτικοακουστικού τομέα απαιτεί την 
ανάπτυξη ευρωπαϊκών έργων και συγκεκριμένα έργων καταγωγής κρατών μελών της 
Κοινότητας όπως ορίζονται στο άρθρο 6 της οδηγίας 89/552/ΕΟΚ5 του Συμβουλίου 
ότι σύμφωνα με το άρθρο 128. παράγραφος 4 της Συνθήκης λαμβάνει υπόψη τις 
πολιτιστικές πτυχές όταν αναλαμβάνει δράση δυνάμει άλλων διατάξεων της 
Συνθήκης 
ότι, με την επιφύλαξη των συμφωνιών και συμβάσεων στις οποίες η Κοινότητα είναι 
συμβαλλόμενο μέρος, οι δικαιούχες επιχειρήσεις του Ταμείου πρέπει να είναι και να 
συνεχίσουν να τελούν υπό την ιδιοκτησία, είτε άμεσα, είτε με συμμετοχή κατά 
πλειοψηφία, κρατών μελών ή/και υπηκόων κρατών μελών 
ότι είναι σκόπιμο για το Ταμείο να είναι ανοιχτό σε συνεργασία με τις τρίτες χώρες 
που έχουν συνάψει συμφωνίες στις οποίες περιέχονται ρήτρες για τον 
οπτικοακουστικό τομέα και ότι οι όροι της συνεργασίας αυτής θα καθοριστούν, σε 
εύθετο χρόνο, από τα ενδιαφερόμενα μέρη· 
ότι, τηρώντας την αρχή της επικουρικότητας, η δράση της Κοινότητας πρέπει να 
στηρίζει και να συμπληρώνει τη δράση που αναπτύσσουν οι αρχές στα κράτη μέλη 
ότι η κοινοτική συνδρομή πρέπει να εξασφαλίζει την οικονομική αξιοπιστία του 
Ευρωπαϊκού Ταμείου Εγγυήσεων για την ενθάρρυνση της κινηματογραφικής και της 
τηλεοπτικής παραγωγής και ότι στις επιχορηγήσεις αυτές πρέπει επίσης να ληφθούν 
υπόψη οι δημοσιονομικές προοπτικές και τα όρια των διαθέσιμων κονδυλίων του 
προϋπολογισμού σε ετήσια βάση· 
ότι ο λογαριασμός διαχείρισης και ο δημοσιονομικός ισολογισμός του Ταμείου 
επισυνάπτονται στο λογαριασμό διαχείρισης και στο δημοσιονομικό ισολογισμό των 
Κοινοτήτων και ότι οι λογαριασμοί του Ταμείου θα εξεταστούν από την Επιτροπή και 
από το Ελεγκτικό Συνέδριο σύμφωνα με το άρθρο 188 Γ της Συνθήκης καθώς και με 
τις διατάξεις του δημοσιονομικού κανονισμού της 21ης Δεκεμβρίου 19776, όπως 
τροποποιήθηκε τελευταία από τον κανονισμό (ΕΚ/Ευρατόμ/ΕΚΑΧ)7 2335/95 
ΑΠΟΦΑΣΙΖΕΙ: 
Άρθρο 1 
Ίδρυση του Ταμείου 
Ιδρύεται Ευρωπαϊκό Ταμείο Εγγυήσεων για την ενθάρρυνση της κινηματογραφικής και 
της τηλεοπτικής παραγωγής το οποίο καλείται οτο εξής "το Ταμείο" 
ΕΕ 1.298. 17.10.1989,0.23 
EEL 356, 31.12.1977,0. 1 
ΕΕ Ε 240,7.10.1995,0. 12 
13 
Άρθρο 2 
Στόχοι 
1. Η αποστολή του Ταμείου είναι να διευκολύνει τη χρηματοδότηση της 
παραγωγής ευρωπαϊκών έργων με υπόθεση στον οπτικοακουστικό τομέα 
παρέχοντας την εγγύηση του υπο οιονδήποτε σύνομο τρόπο. 
2. Η δραστηριότητα του Ταμείου επικεντρώνεται στους ακόλουθους στόχους: 
στην ανάπτυξη της παραγωγής ευρωπαϊκών έργων με υπόθεση, 
κινηματογραφικών και τηλεοπτικών που προορίζονται για τις ευρωπαϊκές 
και διεθνείς αγορές· 
στην ανάπτυξη των ευρωπαϊκών επιχειρήσεων παραγωγής των έργων 
αυτών καθώς και των ευρωπαϊκών επιχειρήσεων διανομής που συμβάλουν 
στη χρηματοδότηση της παραγωγής των εν λόγω έργων οι επιχειρήσεις 
αυτές πρέπει να είναι και συνεχίσουν να τελούν υπό την ιδιοκτησία είτε 
άμεσα, είτε με συμμετοχή κατά πλειοψηφία, κρατών μελών ή/και υπηκόων 
κρατών μελών. 
3. Το Ταμείο είναι ανοικτό στη συνεργασία με τρίτες χώρες που έχουν συνάψει 
συμφωνίες με την Κοινότητα οτις οποίες περιέχονται ρήτρες για τον 
οπτικοακουστικό τομέα. 
Άρθρο 3 
Μέσα παρέμβασης 
1. Προκειμένου να επιτευχθούν οι στόχοι που ορίζονται οτο άρθρο 2 το Ταμείο 
παρέχει εγγυήσεις για την κάλυψη βραχυπρόθεσμων πιστωτικών πράξεων 
καθώς και μεσοπρόθεσμων και μακροπρόθεσμων δανείων. Είναι επιλέξιμα τόσο 
τα διασφαλισμένα όσο και τα μη διασφαλισμένα δάνεια. 
2. Ο τομέας παρέμβασης του Ταμείου επεκτείνεται και σε κάθε άλλη 
δραστηριότητα που συνδέεται με την αποστολή του και συμβάλλει στην 
επίτευξη των στόχων του. Έτσι, κάθε φορά που κρίνεται σκόπιμο, είναι δυνατόν: 
προτείνεται σε άλλους φορείς παροχής εγγυήσεων και ειδικότερα οτο 
Ευρωπαϊκό Ταμείο Επενδύσεων να συμμετέχει ως συνεγγυητής τόσο σε 
ατομικές πράξεις όσο και σε πακέτα σχεδίων 
να συνάπτονται συμφωνίες αντασφάλισης με άλλα ιδρύματα παροχής 
εγγυήσεων ή/και ασφαλειών, κυρίως το Ευρωπαϊκό Ταμείο Επενδύσεων, 
προκειμένου να μειωθεί και να διαφοροποιηθεί η έκθεση του πρώτου 
Ταμείου στους κινδύνους· 
να ανατίθεται σε υπεργολαβία μέρος των δραστηριοτήτων του σε άλλα 
ιδρύματα εγγυήσεων ή ασφαλειών και να καταβάλει τα σχετικά έξοδα και 
ασφάλιστρα 
να αναπτύσσονται άλλες μορφές συνεργασίας και καταμερισμού των 
κινδύνων με χρηματοδοτικούς οργανισμούς. 
3. Το Ταμείο μπορεί να συνάπτει συμφωνίες εταιρικής σχέσης και άλλες μορφές 
συνεργασίας με όργανα που έχουν τους στόχους που ορίζονται οτο άρθρο 2 
14 
Άρθρο 4 
Γενικές αρχές λειτουργίας 
1. Προκειμένου να ενισχυθούν οι γενικές επιπτώσεις των παρεμβάσεων του το 
Ταμείο μοιράζεται στο μέτρο του δυνατού με το ETE τους κινδύνους για τους 
οποίους έχει χορηγήσει εγγυήσεις, εξαιρουμένων των πράξεων που δεν 
ανταποκρίνονται στα κριτήρια του ETE. 
2. Κατά γενικό κανόνα, οι εγγυήσεις που χορηγεί το Ταμείο δεν μπορούν να 
ξεπεράσουν το ήμισυ των δανείων και των ατομικών πιστώσεων. Σε περίπτωση 
εγγύησης που παρέχεται από κοινού με το ETE, η έκθεση του Ταμείου στους 
κινδύνους μειώνεται αναλογικά. 
3. Έχουν ορισθεί απόλυτα ανώτατα όρια όσον αφορά την ανάληψη κινδύνων από 
το Ταμείο σε σχέση με τις ατομικές πράξεις. 
Άρθρο 5 
Κεφάλαιο και έσοδα 
1. Η Κοινότητα συνεισφέρει στο κεφάλαιο του Ταμείου υπό την επιφύλαξη ότι 
υπάρχουν διαθέσιμοι πόροι στον προϋπολογισμό. Η συνεισφορά αυτή καθώς 
και οι συνεισφορές τρίτων κατατίθενται σε ειδικό λογαριασμό που έχει ανοιχθεί 
στο ETE. 
2. Οι τόκοι που προκύπτουν από τον ειδικό λογαριασμό στον οποίο κατατίθενται 
τα κεφάλαια, τα εισοδήματα που προέρχονται από ασφάλιστρα, οι αμοιβές και 
οι προμηθείς καθώς και κάθε άλλη μορφή εσόδων προστίθενται στο κεφάλαιο. 
3. Το επίπεδο των ασφαλίστρων και των προμηθειών που καταβαλλουν οι 
δικαιούχοι των εγγυήσεων ορίζεται με τρόπο ώστε τα εσοδά να εξισορροπούν 
πς δαπάνες. 
Άρθρο 6 
Εντολή 
1. Η διαχείριση του Ταμείου ανατίθεται στο ETE. Οι σχετικές λεπτομέρειες 
προσδιορίζονται σε συμφωνία συνεργασίας που συνάπτεται μεταξύ της 
Επιτροπής και του ETE, και οι όροι της οποίας εγκρίνονται σύμφωνα με τη 
διαδικασία που προβλέπεται στο άρθρο 7, παραγρ. 2 
2. Το ETE διεκπεραιώνει την αποστολή αυτή με την επιμέλεια που επιδεικνύει και 
στις πράξεις που αφορούν τους ίδιους πόρους του. Οι ατομικές πράξεις 
εγγυήσεων εγκρίνονται σύμφωνα με τις διαδικασίες που εφαρμόζονται για τις 
πράξεις του ίδιου του ETE. 
3. Το ETE συνάπτει με τρίτους και με κίνδυνο του Ταμείου τις απαιτούμενες 
συμβάσεις για τη διαχείριση που προβλέπεται στην παράγραφο 1 
4. Η συμφωνία συνεργασίας καλύπτει ειδικότερα: 
τις γενικές κατευθύνσεις του Ταμείου και τους στόχους του 
τους κανόνες επιλεξιμότητας που αφορούν τα ατομικά σχέδια 
τις χρηματοοικονομικές και λειτουργικές διατάξεις που εφαρμόζονται οτις 
παρεμβάσεις του Ταμείου· 
15 
την πολιτική διατίμησης του ταμείου σε συνάρτηση με τον κίνδυνο που 
συνεπάγονται τα ατομικά σχέδια 
το ανώτατο όριο για τις αναλήψεις υποχρεώσεων και τους προληπτικούς 
περιορισμούς 
την περιοδική εκτίμηση του μεγέθους του Ταμείου 
την αμοιβή του ETE για τη διαχείριση του Ταμείου 
τις λεπτομέρειες που αφορούν την περιοδική αναθεώρηση της 
συμφωνίας. 
5. Το ETE υποβάλει για γνωμοδότηση στην Επιτροπή όλες τις προτάσεις για 
παροχή εγγύησης. Εφόσον η Επιτροπή διαβιβάσει τη σύμφωνη γνώμη της στο 
ETE το τελευταίο μπορεί να χορηγήσει την εγγύηση. 
Άρθρο 7 
Επιτροπή 
Η Επιτροπή επικουρείται από μία επιτροπή συμβουλευτικού χαρακτήρα την οποία 
αποτελούν αντιπρόσωποι των κρατών μελών και της οποίας προεδρεύει ο 
αντιπρόσωπος της Επιτροπής. 
Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων 
που πρόκειται να ληφθούν. Η συμβουλευτική επιτροπή διατυπώνει τη γνώμη της για 
το σχέδιο αυτό, μέσα σε προθεσμία που μπορεί να ορίσει ο πρόεδρος ανάλογα με τον 
επείγοντα χαρακτήρα του θέματος και, αν χρειασθεί, προβαίνει σε ψηφοφορία. 
Η γνώμη καταχωρείται στα πρακτικά. Επιπλέον κάθε κράτος μέλος έχει το δικαίωμα 
να ζητήσει να καταχωρηθεί η θέση του στα πρακτικά. 
Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής και την 
ενημερώνει για τον τρόπο με τον οποίο έλαβε υπόψη τη γνώμη αυτή. 
Άρθρο 8 
Αξιολόγηση 
Τρία έτη μετά τη θέση σε λειτουργία του Ταμείου και στη συνέχεια κάθε πέντε έτη, η 
Επιτροπή υποβάλλει οτο Ευρωπαϊκό Κοινοβούλιο, στο Συμβούλιο και στην Κοινωνική 
και Οικονομική Επιτροπή, ανεξάρτητη έκθεση αξιολόγησης σχετικά μεταεπιτευχθέντα 
αποτελέσματα η οποία συνοδεύεται, εφόσον, χρειασθεί από κατάλληλες προτάσεις 
Άρθρο 9 
Οικονομικές εκθέσεις 
Το αργότερο στις 30 Απριλίου του κάθε έτους, καταρτίζεται από την Οικονομική 
Επιτροπή του ETE ετήσια έκθεση και υποβάλλεται για έγκριση στο Εποπτικό 
Συμβούλιο του ETE. Η έκθεση αυτή περιλαμβάνει ειδικότερα τους λογαριασμούς του 
Ταμείου που έχουν κλείσει στα τέλη του προηγουμένου έτους και τον κατάλογο των 
διαφόρων πράξεων που έχουν πραγματοποιηθεί από το Ταμείο. Η Επιτροπή διαβιβάζει 
την εγκριθείσα έκθεση στο Ευρωπαϊκό Κοινοβούλιο και στο Συμβούλιο. 
Βρυξέλλες, Για το Συμβούλιο 
Ο Πρόεδρος 
16 
ΔΗΜΟΣΙΟΝΟΜΙΚΟΔΕΛΤΙΟ 
1. ΤΙΤΛΟΣ ΤΗΣ ΕΝΕΡΓΕΙΑΣ 
Ευρωπαϊκό Ταμείο Εγγυήσεων για την ενθάρρυνση της κινηματογραφικής και της 
τηλεοπτικής παραγωγής 
2. ΣΧΕΤΙΚΟ ΚΟΝΔΥΛΙΟ ΤΟΥ ΠΡΟΫΠΟΛΟΓΙΣΜΟΥ 
Τμήμα III (Επιτροπή), μέρος Β (λειτουργικές δαπάνες) 
Β 3 - 2015 
3. ΝΟΜΙΚΗ ΒΑΣΗ 
Θα δημιουργηθεί με την προτεινόμενη απόφαση βάσει του άρθρου 130 της συνθήκης 
ΕΚ. 
4. ΠΕΡΙΓΡΑΦΗ ΤΗΣ ΕΝΕΡΓΕΙΑΣ 
4.1. Γενικός στόχος της ενέργειας 
Η ενέργεια υλοποιεί την θέληση του Ευρωπαϊκού Συμβουλίου και της Επιτροπής να 
ενισχύσουν την ευρωπαϊκή οπτικοακουστική βιομηχανία. Παράλληλα με τις ενέργειες 
που γίνονται στο πλαίσιο του προγράμματος του MEDIA II (που αφορούν κυρίως την 
κατάρτιση, την ανάπτυξη σχεδίων και την διανομή) κρίθηκε αναγκαίο να αναπτυχθεί 
ένα μέσον με στόχο την διευκόλυνση της πρόσβασης των εταιριών παραγωγής στην 
τραπεζική χρηματοδότηση. 
4.2. Χρονική διάρκεια της ενέργειας και προβλεπόμενοι τρόποι ανανέωσης της 
Το Ευρωπαϊκό Ταμείο Εγγυήσεων για την ενθάρρυνση της κινηματογραφικής και της 
τηλεοπτικής παραγωγής θα χρηματοδοτείται σταδιακά με κοινοτικές πιστώσεις επί 
περίοδο τεσσάρων ετών τουλάχιστον (1997-2000). Όταν θα έχει σχηματισθεί το 
προγραμματισμένο κεφάλαιο του, το Ταμείο θα λειτουργεί κατά τρόπο αυτάρκη. 
Εξάλλου, το κεφάλαιο του Ταμείου θα είναι ανοικτό και σε μη κοινοτικές συνεισφορές 
(δημόσιοι και ιδιωτικοί φορείς που θα ενδιαφέρονται για την ανάπτυξη του τομέα) με 
μορφές που θα καθορίσουν τα ενδιαφερόμενα μέρη. 
17 
5. ΚΑΤΑΤΑΞΗ ΤΩΝ ΔΑΠΑΝΩΝ/ΕΣΟΔΩΝ 
5.1. Μη Υποχρεωτικές Δαπάνες (ΜΥΔ) 
5.2. Διαχωριζόμενες Πιστώσεις (ΔΠ) 
5.3. Είδος των εσόδων: ουδέν 
6. ΕΙΔΟΣ ΤΩΝ ΔΑΠΑΝΩΝ/ΕΣΟΔΩΝ 
Η συνεισφορά της Κοινότητας θα λάβει τη μορφή κοινοτικής επιχορήγησης του 
Ευρωπαϊκού Ταμείου Εγγυήσεων για την ενθάρρυνση της κινηματογραφικής 
και της τηλεοπτικής παραγωγής, μέσο χωρίς νομική προσωπικότητα το οποίο 
θα διοικείται από το Ευρωπαϊκό Ταμείο Επενδύσεων. 
Η ενέργεια δεν θα αποφέρει κανένα έσοδο στον κοινοτικό προϋπολογισμό, 
επειδή τα ασφάλιστρα και τα άλλα έσοδα (από τοποθετήσεις κεφαλαίων) θα 
διατίθενται προς ενίσχυση του κεφαλαίου του Ταμείου. 
7. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ 
7.1. Τρόπος υπολογισμού του συνολικού κόστους της ενέργειας (προσδιορισμός 
του κόστους ανά μονάδα) 
Η παρούσα πρόταση ιδρύσεως ενός Ευρωπαϊκού Ταμείου Εγγυήσεων για την 
ενθάρρυνση της κινηματογραφικής και της τηλεοπτικής παραγωγής 
εντάσσεται στο πλαίσιο του δημοσιονομικού προγραμματισμού για τον 
οπτικοακουστικό τομέα (MEDIA II), για τον οποίο η Επιτροπή πρότεινε ένα 
συνολικό ποσό ύψους 400 εκατ. ECU (περίοδος 1996-2000). Το ποσό που 
προτείνεται για το Ταμείο εγγυήσεων θα αφαιρεθεί από αυτό το 
προγραμματισμένο ποσό. Η Επιτροπή κρίνει εξάλλου ότι, προκειμένου να 
διασφαλισθεί η βιωσιμότητα και η δημοσιονομική αξιοπιστία του Ταμείου, είναι 
επιβεβλημένο να καθορισθεί ένα ελάχιστο ποσό όσον αφορά το κεφάλαιο του. 
Το προτεινόμενο ποσό (90 εκατ. ECU για την περίοδο 1996-2000) 
ανταποκρίνεται σ' αυτήν την απαίτηση. 
Η κοινοτική συνεισφορά ύψους 90 εκατ. ECU θα καταβληθεί σε τέσσερις 
ετήσιες δόσεις τουλάχιστον σύμφωνα με το ακόλουθο χρονοδιάγραμμα. Οι 
πληρωμές θα γίνουν στο Ευρωπαϊκό Ταμείο Επενδύσεων, το οποίο θα 
διαχειρίζεται το Ταμείο. 
18 
7.2. Αναλυτική παράθεση των στοιχείων 
ΠΑΥ σε εκατ. ECU 
Ποσό 
επιχορήγησης Προϋπολογισμός 
1996 
p.m. 1997 
10 1998 
25 1999 
25 2000 
30 ΣΥΝΟΛΟ 
90 
7.3. Χρονοδιάγραμμα 
ΠΑΥ σε εκατ. ECU 
Αναλήψεις 
υποχρεώσεων 
Πληρωμές Προϋπολογισμός 
1996 
p.m. 
p.m. 1997 
10 
10 1998 
25 
25 1999 
25 
25 2000 
30 
30 ΣΥΝΟΛΟ 
90 
90 
8 ΠΡΟΒΛΕΠΟΜΕΝΑ ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ (ΚΑΙ 
ΑΠΟΤΕΛΕΣΜΑΤΑ ΤΗΣ ΕΦΑΡΜΟΓΗΣ ΤΟΥΣ) 
Η διαχείριση των εγγυήσεων καθώς και η παρακολούθηση και η αξιολόγηση του 
μηχανισμού θα γίνονται από το Ευρωπαϊκό Ταμείο Επενδύσεων. Το Ταμείο αυτό 
διαθέτει την ανάλογη πείρα για τέτοιες ενέργειες. Το Ευρωπαϊκό Ταμείο Επενδύσεων 
θα επιφορτισθεί με το καθήκον να εξετάζει το φάκελο, να φροντίζει ώστε να τηρούνται 
τα κριτήρια επιλεξιμότητας και να εξετάζει την οικονομική ευρωστία των 
χρηματοδοτούμενων σχεδίων. Σε περίπτωση ζημίας, θα προβαίνει σε όλους τους 
απαραίτητους ελέγχους. Διαπιστωθείσες απάτες ή ανακριβείς δηλώσεις συνιστούν 
ακύρωση της σύμβασης. 
Η συμφωνία συνεργασίας η οποία θα υπογραφεί μεταξύ της Κοινότητας και του 
Ευρωπαϊκού Ταμείου Επενδύσεων θα διασαφηνίζει τους τρόπους ελέγχου και θα 
προβλέπει ποιες πληροφορίες θα πρέπει να διαβιβάζονται σε τακτικά διαστήματα στην 
Επιτροπή. 
Αυτή η δραστηριότητα υπό την αιγίδα του Ευρωπαϊκού Ταμείου Επενδύσεων θα 
υπόκειται εξάλλου στους ίδιους εσωτερικούς και εξωτερικούς ελέγχους με τις δικές του 
δραστηριότητες. 
Έκθεση του Ταμείου, συντεταγμένη από την Οικονομική Επιτροπή του ETE θα 
υποβάλλεται προς έγκριση, το αργότερο στις 30 Απριλίου του κάθε έτους, στο 
Εποπτικό Συμβούλιο του ETE. Η έκθεση αυτή θα περιλαμβάνει ειδικότερα τους 
λογαριασμούς του Ταμείου που κλείσθηκαν στο τέλος του προηγουμένου έτους και 
επικυρώθηκαν από εξωτερικούς ελεγκτές καθώς και τον κατάλογο των διαφόρων 
πράξεων του Ταμείου. Η Επιτροπή θα διαβιβάσει την εγκριθείσα έκθεση στο 
Κοινοβούλιο και στο Συμβούλιο. 
19 
9. ΣΤΟΙΧΕΙΑ ΤΗΣ ΑΝΑΛΥΣΗΣ ΚΟΣΤΟΥΣ/ΑΠΟΤΕΛΕΣΜΑΤΙΚΟΤΗΤΑΣ 
9.1. Ειδικοί ποσοτικοί στόχοι, πληθυσμός στον οποίο απευθύνεται, η ενέργεια 
Ειδικός στόχος: η διευκόλυνση της πρόβασης των εταιριών παραγωγής στην 
τραπεζική χρηματοδότηση. Οι εταιρίες αυτές αντιμετωπίζουν από παράδοση 
δυσκολίες πρόσβασης στις εξωτερικές πηγές χρηματοδότησης, προκειμένου να 
ολοκληρώσουν το πρόγραμμα χρηματοδότησης των ταινιών τους. Είναι γεγονός 
ότι η βιομηχανία αυτή, που είναι περιορισμένης κεφαλαιοποίησης και παράγει 
άϋλα αγαθά, δεν μπορεί γενικά να δώσει τις εγγυήσεις που απαιτούν οι 
χρηματοπιστωτικοί οργανισμοί. 
Το Ευρωπαϊκό Ταμείο Εγγυήσεων για την ενθάρρυνση της κινηματογραφικής και 
της τηλεοΓαικής παραγωγής το οποίο θα μπορούσε να καλύψει μέχρι και το 50% 
του ποσού των δανείων και των ατομικών πιστώσεων (ανάληψη από κοινού των 
κινδύνων με τους άλλους χρηματοπιστωτικούς οργανισμούς) θα βοηθήσει στην 
υπερπήδηση των δυσκολιών που αντιμετωπίζουν οι επαγγελματίες του κλάδου. 
Θα ζητηθεί εξάλλου από το Ευρωπαϊκό Ταμείο Επενδύσεων να αναλαμβάνει από 
κοινού τους κινδύνους που συνδέονται με κάθε σχέδιο, στο βαθμό που τα σχέδια 
θα πληρούν τα κριτήρια του Ευρωπαϊκού Ταμείου Επενδύσεων. 
Ποιους αφορούν: οι ευρωπαϊκές εταιρίες παραγωγής και διανομής (για τις 
ενέργειες τους που αφορούν άμεσα την ενίσχυση της παραγωγής, όπως π.χ. οι 
ελάχιστες εγγυήσεις που χορηγούν στους παραγωγούς) θα είναι οι άμεσοι 
δικαιούχοι των εγγυήσεων τουΤαμείου. Εξάλλου, οι εγγυήσεις θα αποτελούν 
συστηματικά ανπκείμενο εγγυοδοτικής σύμβασης και από κοινού ανάληψης των 
κινδύνων μεταξύ του χρηματοπιστωτικού οργανισμού και του Ευρωπαϊκού 
Ταμείου Εγγυήσεων για την ενθάρρυνση της κινηματογραφικής και της 
τηλεοπτικής παραγωγής. 
9.2. Αιτιολόγηση της ενέργειας 
Η Κοινότητα θέλει να συμβάλει με την ενέργεια της στην ενίσχυση της 
ευρωπαϊκής οπτικοακουστικής βιομηχανίας. Η βούληση της αυτή αποτελεί 
συνέχιση των προβληματισμών που περιλαμβάνονται στο Λευκό Βιβλίο 
"Ανάπτυξη, ανταγωνιστικότητα, απασχόλιση", της έκθεσης της "Ομάδας 
Bangemann" και του Πράσινου Βιβλίου "Στρατηγικές λύσεις για την ανάπτυξη της 
βιομηχανίας των οπτικοακουστικών προγραμμάτων". 
Έτσι, το Συμβούλιο κάλεσε την Επιτροπή στις 3 και 4 του περασμένου Απριλίου 
να "προετοιμάσει μια πρόταση δημιουργίας ενός κατάλληλου χρηματοδοτικού 
μέσου για τη συμπλήρωση του προγράμματος MEDIA II και για την τόνωση των 
επενδύσεων υπέρ της κινηματογραφικής και τηλεοπτικής παραγωγής στην 
Ευρώπη". Είναι γεγονός ότι τα δύο διαδοχικά προγράμματα MEDIA δεν 
προέβλεπαν τίποτα για τις εταιρίες παραγωγής. Στο μεταξύ φάνηκε ότι η 
πρόσβαση των εταιριών παραγωγής στην τραπεζική χρηματοδότηση προσκρούει 
σε πολλά εμπόδια, τα οποία εν μέρει μόνο μπορούν να εξαλειφθούν με τους 
εθνικούς μηχανισμούς. Η κοινοτική παρέμβαση δικαιολογείται επίσης και από το 
γεγονός ότι ο καθορισμός κριτηρίων επιλογής του Ταμείου θα ευνοήσει τη 
χρηματοδότηση έργων με μεγάλες δυνατότητες κυκλοφορίας (ευρωπαϊκά και 
διεθνή). 
20 
Ο μηχανισμός που επελέγη παρουσιάζει το πλεονέκτημα ότι δεν θα προκαλεί 
στρεβλώσεις του ανταγωνισμού, επειδή θα λειτουργεί σύμφωνα με τους κανόνες 
της αγοράς (μείωση των κινδύνων και πληρωμή ασφάλιστρων). Εξάλλου όταν θα 
έχει σχηματισθεί το κεφάλαιο του Ταμείου, η λειτουργία του δεν θα χρειάζεται 
πλέον την παρέμβαση του προϋπολογισμού των Κοινοτήτων. Εξάλλου, η από 
κοινού ανάληψη των κινδύνων με τους χρηματοπιστωτικούς οργανισμούς θα 
διευκολύνει σημαντικά τη διαδικασία εξέτασης των φακέλων και θα διασφαλισθεί 
ότι οι χρηματοπιστωτικοί οργανισμοί θα αναθέσουν οτο Ταμείο εμπορικά 
βιώσιμους φακέλους. Τέλος, ο μηχανισμός που δημιουργήθηκε παρέχει τη 
δυνατότητα πλήρους αξιοποίησης των δυνατοτήτων και της εμπειρίας του 
Ευρωπαϊκού Ταμείου Επενδύσεων. 
Ο προτεινόμενος μηχανισμός πολλαπλασιάζει την οικονομική επίπτωση της 
κοινοτικής συνεισφοράς, επειδή οι πόροι στους οποίους θα έχουν πρόσβαση οι 
εταιρίες παραγωγής, χάρη στην εγγύηση του Ταμείου, είναι πολλαπλάσιοι του 
κεφαλαίου του Ταμείου, (τον αρχικό πυρήνα του οποίου θα αποτελέσουν οι 
κοινοτικές πιστώσεις). 
Ο κύριος παράγοντας αβεβαιότητας που θα μπορούσε να επηρεάσει την 
αποτελεσματικότητα της ενέργειας είναι το ύψος των ασφάλιστρων (τα οποία 
είναι ανάλογα με το μέγεθος των κινδύνων) τα οποία θα ζητηθούν από το 
Ευρωπαϊκό Ταμείο Εγγυήσεων για την ενθάρρυνση της κινηματογραφικής και 
της τηλεοπτικής παραγωγής. Το Ταμείο λοιπόν θα έχει το δικαίωμα να 
διαμορφώνει ελεύθερα το ύψος αυτών των ασφάλιστρων φροντίζοντας 
ταυτόχρονα και για την οικονομική του αυτάρκεια. 
9.3. Παρακολούθηση και αξιολόγηση της ενέργειας 
Μετά από τρία χρόνια λειτουργίας του Ταμείου και στη συνέχεια κάθε πέντε έτη η 
Επιτροπή θα υποβάλει οτο Συμβούλιο, στο Ευρωπαϊκό Κοινοβούλιο και την Οικονομική 
και Κοινωνική Επιτροπή μια έκθεση αξιολόγησης των επιτευχθεντων αποτελεσμάτων 
συνοδευόμενη ενδεχομένως και από σχετικές προτάσεις. 
Η αποτελεσματικότητα της ενέργειας θα αξιολογηθεί με βάση σειρά δεικτών όπως: 
οι λογαριασμοί αποτελεσμάτων του Ταμείου και η χρηματοοικονομική του 
κατάσταση γενικά, 
ο αριθμός των παραγωγών που υλοποιήθηκαν με τη βοήθεια του Ταμείου 
διαχωρίζοντας τις ενισχύσεις προς τις εταιρίες παραγωγής από τις ενισχύσεις 
προς τις εταιρίες διανομής που συμβάλουν στη χρηματοδότηση της παραγωγής, 
ο αριθμός των εταιριών παραγωγής και διανομής καθώς και ο αριθμός των 
χρηματοδοτικών οργανισμών που προσέφυγαν σ' αυτό το μέσο, 
ο αριθμός και ο όγκος των επενδύσεων που έγιναν κατ' αυτόν τον τρόπο και η 
κατανομή τους μεταξύ κινηματογραφικών και τηλεοππκών έργων, 
η επίπτωση της ενέργειας του Ταμείου στο σύνολο της ευρωπαϊκής παραγωγής 
(περιλαμβανομένου φυσικά και του ποσοστού της ευρωπαϊκής παραγωγής που 
έλαβε ενίσχυση από το Ταμείο), 
κλπ. 
21 
10. ΔΙΟΙΚΗΤΙΚΕΣ ΔΑΠΑΝΕΣ (ΜΕΡΟΣ Α ΤΟΥ ΠΡΟΫΠΟΛΟΓΙΣΜΟΥ) 
Η προτεινόμενη ενέργεια δεν συνεπάγεται αύξηση του προσωπικού της Επιτροπής ούτε 
των διοικητικών δαπανών. Το Ευρωπαϊκό Ταμείο Εγγύησης για την ενθάρρυνση της 
κινηματογραφικής και της τηλεοπτικής παραγωγής θα το διαχειρίζεται το Ευρωπαϊκό 
Ταμείο Επενδύσεων το οποίο θα λαμβάνει ως αντάλλαγμα μια προμήθεια με βάση τις 
χορηγούμενες εγγυήσεις, όπως θα ορίζεται στη συμφωνία συνεργασίας. 
22 
ISSN 0254-1483 
COM(95) 546 τελικό 
ΕΓΓΡΑΦΑ 
GR 16 10 
Αριθ. καταλόγου : CB-CO-95-604-GR-C 
ISBN 92-77-96224-0 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο 
^3